Държавен вестник, бр. 42, 2005 г., стр. 69

Б Р О Й  42
Д Ъ Р Ж А В Е Н   В Е С Т Н И К
С Т Р .  69
Описаните цели са взаимосвързани и изискват
прилагането на интегриран подход в районите за
планиране при определяне на мерките и проектите
за тяхното реализиране.
3.3. Приоритетите за регионално развитие
Приоритетите на Националната стратегия за
регионално развитие за периода до 2015 г. имат
приемственост с тези, определени в Националния
план за регионално развитие 2000 – 2006 г., като ги
доразвиват в съответствие с постигането на фор-
мулираните стратегически цели на регионалното
развитие и реформите, предложени в Третия кохе-
зионен доклад на ЕС.
Основните приоритети на Националната стра-
тегия за регионално развитие са:
Приоритет 1: Повишаване на регионалната
конкурентоспособност на осно-
вата на икономика на знанието
Обща необходимост за всички райони в Бълга-
рия е реализацията на дейности, насочени към на-
сърчаване на инвестициите в структурното им
приспособяване и повишаване на регионалната
конкурентоспособност, тъй като всеки един от тях
се определя като изоставащ в сравнение с региони-
те на ЕС. Регионалното преструктуриране следва
последователно да ориентира икономическата
структура на районите за планиране към произ-
водства с висока добавена стойност, която да им
осигури висока конкурентоспособност в глобален
план и да води до цялостно укрепване на социално-
икономическата ситуация и подобряване на качес-
твото на живот в тях.
При все по-силната ориентация на европейски-
те региони към икономика, базирана на знанието,
развитието на изследователската дейност, техно-
логичното развитие и иновациите са ключът към
регионална конкурентоспособност. Това опре-
деля политиката за регионално развитие да под-
крепи механизмите, структурите и институциите,
благоприятстващи създаването и усвояването на
иновациите на регионално ниво и широкото въвеж-
дане на информационните и комуникационните
технологии както в производствения, така и в пуб-
личния сектор. Целта е не да се гарантира, че всич-
ки териториални общности в районите за планира-
не ще имат средства да допринасят поравно за раз-
витието на нови технологии, а да бъдат в равни
позиции да се възползват от тях и да ги използват
продуктивно. В този контекст важна роля ще игра-
ят големите градове в страната, където са със-
редоточени университетите, колежите, научно-
изследователските институти, които имат най-го-
лям потенциал за осъществяване на технологични
изследвания и развитие. От районите за планиране
в страната с най-добри възможности за развитие
на иновационни дейности са Югозападният, Юж-
ният централен и Северният централен район.
Специфичните цели в настоящия приоритет,
определящи бъдещите интервенции на политика-
та за регионално развитие, допълват хоризонтал-
ните приоритети и мерки на секторните политики
на страната, като допринасят за балансираното
икономическо развитие на регионите, преодоля-
ване на междурегионалните и вътрешнорегионал-
ните различия и създаване на устойчивост на реги-
оналното и местното развитие чрез повишаване на
конкурентоспособността им.
В рамките на този приоритет основните специ-
фични цели са:
Специфична цел 1:
Развитие на изследовател-
ска дейност, технологич-
но развитие и иновации в
районите
Липсата на иновационен капацитет на регио-
нално равнище произтича от недостатъчната из-
следователска база, от ниските нива на разходи за
изследване и развитие и от слабите връзки между
научноизследователските центрове и бизнеса. Това
определя необходимостта от специална подкрепа,
насочена към насърчаване на регионите да
разработват иновационни политики и да предоста-
вят технологична подкрепа на бизнеса. За целта
ще бъдат подкрепяни дейности, допринасящи за:
§
разработване на регионални иновационни
стратегии, които да се съгласуват с на-
ционалната политика в областта на инова-
циите, формирана и провеждана от Минис-
терство на икономиката, и политиката в об-
ластта на науката, формирана и провежда-
на от Министерство на образованието и
науката;
§
изграждане на регионални центрове за из-
следвания, технологии и иновации;
§
подобряване на връзките между МСП и уни-
верситетите, изследователските и тех-
нологичните центрове на територията на
районите;
§
стимулиране на пазарноориентирани тех-
нологични проекти, разработени съвмес-
тно от научни институти и фирми в райо-
ните;
§
насърчаване развитието на публично-час-
тното партньорство при развитието и транс-
фера на нови технологии;
§
привличане и насърчаване на инвестиции
за изграждане и развитие на технологични
паркове и инкубатори за малки и средни
предприятия.
За развитие на регионалното и местното техно-
логично предприемачество ще се подкрепят дей-
ности, свързани с изграждане на регионални тех-
нологични паркове и инкубатори, включително
инвестиции за обновяване и модернизация на ин-
фраструктурата на висшите училища и научните
организации, на подходящи терени и сгради в об-
щините за създаване на технологични центрове,
технологични инкубатори и паркове.
Дейностите приоритетно ще бъдат насочени към
региони с потенциал за икономическо и научно-
технологично развитие, райони за растеж и райо-
ни в индустриален упадък.